**Θέματα ημερήσιας διάταξης**

1. Επί της 51/2021 απόφασης της Οικονομικής Επιτροπής για την έγκριση της Δ’ Τριμηνιαίας Έκθεσης αποτελεσμάτων εκτέλεσης Προϋπολογισμού εσόδων - εξόδων περιόδου Ιανουαρίου – Δεκεμβρίου οικ. έτους 2020.

1. Σύσταση επιτροπών στο πλαίσιο της λειτουργίας των Δημοτικών Βρεφονηπιακών –Βρεφικών - Παιδικών Σταθμών Δήμου Κηφισιάς (Κοινότητες Κηφισιάς, Ν. Ερυθραίας, Εκάλης).

1. Ορισμός μελών του Διοικητικού Συμβουλίου Ν.Π.Δ.Δ. με την επωνυμία «Σχολική Επιτροπή Δήμου Κηφισιάς Πρωτοβάθμιας Εκπ/σης».

1. Επί της υπ’ αρ. 30/2020 απόφασης της Επιτροπής Ποιότητας Ζωής, περί επικαιροποίησης της υπ΄ αριθμ. 33/2019 απόφασης της Επιτροπής Ποιότητας Ζωής, η οποία αφορά κυκλοφοριακή ρύθμιση για τη μετατροπή τμήματος της οδού Θάσου στη Νέα Ερυθραία, σε δρόμο ήπιας κυκλοφορίας.

1. Επί της υπ’ αρ. 49/2020 απόφασης της Επιτροπής Ποιότητας Ζωής, περί κυκλοφοριακής ρύθμισης για την απαγόρευση στάσης και στάθμευσης στη νότια πλευρά της οδού Άνδρου, στο τμήμα μεταξύ της Λεωφόρου Κηφισίας και της οδού Χρ. Λαδά στην Κηφισιά.

1. Επί της υπ’ αρ. 78/2020 απόφασης της Επιτροπής Ποιότητας Ζωής, περί κυκλοφοριακής ρύθμισης για την μονοδρόμηση τμήματος της οδού Ρωμυλίας, στην Νέα Ερυθραία.

1. Έκτακτη επιχορήγηση του Αθλητικού Συλλόγου ΑΟΠΚ (βόλεϊ) για το έτος 2021.

1. Λήψη απόφασης επί της αναγκαιότητας ή μη ονομασίας πεζόδρομου, ο οποίος βρίσκεται στην περιοχή «Γράμμος – Φοίνικας» στην προέκταση της συμβολής των οδών Αγίου Σεραφείμ και Μαντέλου και μεταξύ του Ο.Τ. 1012 και της εκτός σχεδίου περιοχής.

1. Αποδοχή παραίτησης και αντικατάσταση μέλους του Διοικητικού Συμβουλίου της εταιρείας «ΜΕΝΑΝΔΡΟΣ» Α.Ε. .

1. Έγκριση του υπ’αρ.1/2021 Πρακτικού της Επιτροπής Προσδιορισμού Αξίας Προσκυρωτέας Έκτασης για ιδιοκτησία στο Ο.Τ.853 της περιοχής «ΟΥΛΕΝ» του Δήμου Κηφισιάς.

1. Έγκριση υψομετρικών μελετών περιοχής ΒΙ.ΠΑ Κηφισιάς – Υπόλοιπο Κύρωσης.

1. Γνωμοδότηση επί της έγκρισης εφαρμογής (λειτουργίας) χρήσεως «εστιατορίου» (για εσωτερική χρήση των γραφείων), σε διατηρητέο κτίριο, επί της Λ. Κηφισίας 299 και Εμ. Μπενάκη, Ο.Τ. 169Α, Κηφισιά.

1. Γνωμοδότηση περί όχλησης ή μη «παντοπωλείου – οπωροπωλείου πρατήριου άρτου» επί της οδού Άργους 19, Ο.Τ. 592, Κηφισιά.

1. Γνωμοδότηση περί όχλησης ή μη καταστήματος υγειονομικού ενδιαφέροντος «καφενείο – αναψυκτήριο – snack bar» επί της οδού Αγ. Δημητρίου 8, Ο.Τ. 39, Κηφισιά.

1. Γνωμοδότηση επί της έγκρισης εφαρμογής (λειτουργίας) χρήσεως «αθλητικών εγκαταστάσεων» (εξωτερικές αθλητικές εγκαταστάσεις, γήπεδα paddle tennis) επί της οδού Ελαιών 43, σε αδόμητο χώρο, Ο.Τ. 517, Κηφισιά.

1. Επί της εισήγησης της Επιτροπής Περιβάλλοντος για την διαχείριση πρασίνου.